**Neville Johnson: Isten királysága bennünk van**

**4. rész: Isten kertje bennünk van!**

A fő témánk: Isten királysága bennünk van. Meg kell értenünk, hogy Isten királysága először is bennünk van. Mi vagyunk Isten háza, a Szent Szellem temploma. Szóval, ezt fogjuk még inkább megvizsgálni, és azt, hogy hogyan tudunk élni a szellemünkből, szellemi emberként. Más szóval hogyan lehetünk szellemi emberek. Szóval, ahhoz, hogy hatékonyan tudjunk élni a szellemünkből, meg kell tisztítanunk a lelkünket. Mert a lelkünk egy óriási probléma lehet, vagyis hogy a természetes elménk nem egyezik a szellemünkkel, ellenségeskedik azzal a szellemmel, ami Istennel van összeköttetésben. Szóval ezeket a konfliktusokat ki kell küszöbölnünk, el kell mozdítanunk, meg kell tisztítani a lelkünket, meg kell újítani az elménket.

Isten gyümölcsöt akar, hogy teremjünk, ahhoz, hogy a következő szintre emeljen bennünket. Azt akarja, hogy teremjünk gyümölcsöket. Sokkal inkább gyümölcsöket akar, minthogy az ajándékok működjenek az életünkben. És azt akarja, hogy az Ő Szelleme nyilvánuljon meg rajtunk keresztül. A lelkünkön keresztül is, a fizikai testünkön keresztül, a külső világ felé, tehát a világ számára. Régen a hangsúly - különösen a pünkösdi körökben – mindig a Szellem ajándékain voltak, és természetesen szükséges hangsúlyozni a szellemi ajándékokat is. De nem szabad, hogy kizárjuk a Szellem gyümölcseit. Mert valójában a Szellem gyümölcsei sokkal fontosabbak, mint a Szellem ajándékai. És nagyon sok dolgot láttunk a múltban, hogy a Szellem ajándékai megnyilvánultak emberek életén keresztül, de sajnos a szellemi gyümölcsök nem igazán nyilvánultak meg, és ez óriási problémákhoz vezetett.

A **3Mózes 23**-ban olvasunk az aratás ünnepéről – más szóval arról az ünnepről, ami a pünkösd ünnepe. A **3Mózes 23:17** elmondja nekünk, hogy az aratás ünnepén olyan kenyeret ettek, ami kovásszal volt tele. És a kovász mindig valamilyen bűnről beszél, valamilyen hamis doktrináról, becsapásról, képmutatásról, és ilyen hasonló dolgokról. De még mindig a pünkösd idejéről beszélünk. Nagyon sok ilyen dolog megnyilvánult. Mindazok ellenére, hogy Szent Szellemmel betöltekeztünk, és nagyon sok szellemi ajándék nyilvánult meg, de kevesebb gyümölcs. Majd elérkezünk a következő ünnephez, ami a Sátoros ünnep. A Sátoros ünnep előtt volt az Engesztelő Áldozat napja, amikor ki kellett a kovászt az emberek közül tisztítani, vagyis el kellett távolítani a kovászt ahhoz, hogy eljöjjön a Sátoros ünnep.

Mindannyian nagy elvárásokkal vagyunk Isten felé, mert jönni is fog az ébredés, amit az Úr megígért. És nem az a kérdés, hogy vajon „eljön-e, vagy sem”, hanem az, hogy mikor fog eljönni. Akár imádkozunk ezért, akár nem, ez el fog jönni. A probléma nem az aratással van, hanem az arató munkásokkal, és őértük kell imádkoznunk. Tehát várjuk azt, hogy Isten Szelleme hatalmas módon megnyilvánuljon, és a dicsőségnek egy nagyobb szintjére várunk, de meg kell értenünk valamit, hogy minél nagyobb az Úrnak a manifesztációja, a megjelenése, annál nagyobb a következménye is a bűnnek. Minél nagyobb mértékben nyilvánul meg Isten dicsősége, annál nagyobb mértékben jelenik meg a bűn is - sajnos – a gyülekezetekben, az egyházban. Mindannyian kérjük az Úrtól, hogy hatalmas módon áradjon ki, és nagy csodák és jelek történjenek, nagy dolgok történjenek. De igazából, mielőtt Istennek ez a következő nagy kiáradása valósággal eljönne, egy óriási tisztító folyamatra van szükségünk, egy megtisztulásra az Úrban.

Istennek ez a következő mozgalma azzal fog együtt járni, hogy óriási erő fog megnyilvánulni, és nagy jelek és csodák az Ő népe között, de pontosan amiatt, hogy a kenetnek ez a szintje és Isten jelenlétének a megnyilvánulása egy ilyen magas szinten fog megtörténni, és az Úr dicsősége is meg fog jelenni, meg fogjuk ugyanúgy látni, hogy egyesek úgy, mint az Ananiások és a Szafirák - egyszerűen összeesnek holtan. Ezt meg kell értenünk. Több dicsőséget akarunk Istentől, több erőt, és hatalmat akarunk Istentől. De Isten dicsősége, ha tisztátalan szívekben lakozik, akkor az veszélyes lehet. És Isten dicsőségének a megnyilvánulása és manifesztációja, ha olyan nép között, Istennek olyan népe között nyilvánul meg, akik tisztátalan szívűek, akkor az nem egy jó párosítás.

Tudod, Isten nagyon-nagyon fair, és, hogy tudja, mit csinál. Tudod, a mennyben van egy olyan hely, ahol olyan gyerekek vannak, akik még nem érték el az elszámoltathatóságnak azt a korát, hogy tudatosan választhatták volna az Urat, és fiatalon meghaltak, és odakerültek a mennybe. És hogy milyen idősen kerültek oda, ez mind attól a szinttől függött, hogy mi volt az elszámoltathatóságuknak a kora. És külön van a mennyben egy olyan hely, ahol az Úrnak a dolgaira tanítják őket. Nagyon érdekes ez, tanítják őket az üdvösség témájában is, hogy hogyan válhatnak méginkább olyanokká, akik kedvesek Isten előtt. Tanítják őket angyalok is, és az ott lévő szentek. És néha megkérdezik az emberek tőlem, hogy mi az a kor, amikor már elszámoltathatóak, vagyis számonkérhetőek vagyunk.

Hát, tudjátok, van egy olyan hely, ahol muzulmán gyerekek mennek a mennybe, mielőtt elérnék azt a kort, hogy már elszámoltathatóak a saját cselekedeteik szerint, és tanítják őket arra, hogy kicsoda Jézus, tanítják őket az Úrról az angyalok, és a mennybe ment emberek. És van egy olyan hely, ahol olyan emberek vannak, akik soha nem hallottak Jézusról, soha nem hallottak az Evangéliumról. Nem úgy, mint a nyugati társadalomban, ahol nagyon sok evangélista van, és folyamatosan halljuk az Igét, hallunk Jézusról. Ezek a gyerekek, akik mikor meghalnak, és nem hallottak életükben Jézusról, a Paradicsomban egy olyan helyre kerülnek, ahol tanítják őket.

És van egy nagyon érdekes dolog, amit megfigyeltem, amikor ott voltam, hogy ezek a muzulmán gyerekek sokkal idősebbeknek tűntek, mint a pici gyerekek, mert az ő számonkérésük, vagy elszámoltathatóságuk kora sokkal magasabb, mint a nyugati társadalomban, ahol már sokkal korábban hallanak az Úrról, és sokszor már teenagereknek néztek ki, amikor odakerültek. És akkor voltak abban a korban, hogy az elszámoltathatóságuk elkezdődött. És miért van ez a nagy különbség? Pontosan azért, mert Isten nagyon fair. Ő egy igaz Isten, hiszen ők soha nem hallottak az Úrról az életükben, mert egy olyan nemzetbe, társadalomba, és egy olyan kultúrába születtek bele, ahol soha nem hallották meg azt, hogy kicsoda valójában Isten, és kicsoda Jézus. És nekünk el kell ismernünk, hogy Isten teljesen fair.

Azt mondja a Biblia a **Lukács 12:47**-ben: *Az a szolga, aki tudta, hogy az ura mit bízott rá, de hozzá sem fogott, hogy azt megtegye, vagy nem készült fel ura érkezésére, súlyos büntetést kap.* De mi lesz azzal a szolgával, aki nem tudta, hogy ura mit kíván tőle? Az ilyen szolga enyhébb büntetést fog kapni. Szóval, itt Isten különbséget tesz. Mert akinek sokat adtak, attól sokat is kérnek számon. **Luk.10:58** *Akire sokat bíztak, annak nagyobb a felelőssége.* Tehát többet várnak el attól, akinek többet adott az Úr. Látnunk kell, hogy mennyire fair és mennyire igaz az Isten.

És Istennek, Isten Szellemének egy nagy mozgalma következik, amikor Isten Szelleme hatalmas módon fog kiáradni. És pontosan ezért ezen a szinten lesz az elvárás és az elszámoltathatóság. Ez egy sokkal magasabb szint lesz. És ezt így kell elfogadnunk. Nagyon sok keresztény úgy éli az életét, hogy épphogy csak odakerülnek majd, és talán becsúsznak majd a mennybe. És úgy gondolják, hogy ez elég. De ez már többé nem lesz elég. Véget ér ez az időszak. Isten, ahogy kiárasztja a Szellemét, és a dolgok elkezdenek megváltozni, Isten dicsősége úgy fog megnyilvánulni, hogy meg fogjuk látni, tapasztalni azt, hogy a bűnnek a követ kezményei is egy teljesen más szintre fognak emelkedni. Egy sokkal magasabb szintre. Szóval, erre kell felkészülnünk.

A Biblia elmondja nekünk az **Ap.csel 17:30**-ban: *Mindeddig Isten türelmesen elnézte, hogy az emberek nem ismerik, és nem értik Őt. Most azonban parancsolja az egész világon mindenkinek, hogy térjenek meg, tehát változtassák meg a gondolkodásmódjukat, és térjenek vissza Őhozzá.* Tehát úgy gondoltuk, a régebbi időkben Istennek az „elvárása” felénk alacsonyabb szintű volt. De amikor Isten ereje és jelenléte egy magasabb szinten nyilvánul meg, akkor az elvárás szintje, vagyis az a szint, ahol elszámoltathatók leszünk, egy sokkal magasabb szintre emelkedik, és sok minden már nem fog beleférni abba, ami addig belefért.

Nagyon érdekes ez. Istennek egy nagy mozdulását akarjuk, egy nagy mozgalmát akarjuk, ébredést akarunk, és nem is sejtjük, hogy Isten viszont meg akarja tisztítani az Ő népét. Azt akarja, hogy megértsünk valamit. Ebben az évben, júniusban történt, hogy mialatt imádkoztam az egyik reggel, egyszer csak ott találtam magam egy magas hegyen, és ott voltam az Úrral. Nagyon sokszor voltam már azon a helyen az Úrral korábban. És láttam a Föld körívét. És az Úr nagyon figyelmesen nézett előre, mintha látna valamit. Egyenesen a messze jövőbe tekintett, és egy jó darabig nem szólt egy szót se. Aztán végül megszólaltam, és azt kérdeztem: Uram, mi az?

Odafordult hozzám, és a következőt mondta: *A Föld nyög a bűnnek a súlya alatt*. Azt mondta: *Rövid az idő, és az élet ezen a földkerekségen egy óriási változáson fog átmenni.* Majd azt mondta: *A szülési fájdalmak megszaporodtak. És közel van a vég. Abban a pillanatban, ahogy az aratni való begyűjtésre kerül, kataklizmikus történések és események át fogják formálni, át fogják alakítani az egész földet. És aztán újra megnyugszik a föld.* Utána azt mondta nekem: *Nincs már idő arra, hogy csak magadra gondolj!* Azt mondta: *Soha nem volt ilyen idő, mint ami most fog következni. Az élet nem folytatódhat tovább úgy, mint ahogy a szokásos módon történt eddig. Mint ahogy a Noé idejében is történt. Ne azon gondolkodj, hogy te mit tudsz tenni, hanem, hogy én mit tudok tenni érted és másokért, rajtad keresztül. Rövid az idő, éld az életed úgy, mintha többé nem lenne már idő.*

Mert azt mondja, hogy: *Itt van az éjszaka, de rövid már az éjszaka, és hamarosan jön a nappal.* Igazából ez **Zakariás 14:7**-ből egy idézet. És **Zakariás 14:7** szerint egy nagyon különös nap lesz ez, és csak az Örökkévaló tudja ezt. Nem lesz különbség a nappal és az éjjel között, még este is nappali világosság fénylik majd. És ahogy rám nézett, nagyon különös volt a tekintete. A tekintetében benne volt az, hogy: Figyelj rám, és nagyon, nagyon figyelj oda, amit most mondani fogok neked! És azt mondta nekem: *Nem lehetséges többé a halogatás, vagy a késleltetés! Egyenesítsd ki az életedet, mert a célvonal, amikor vége lesz a dolgoknak, az már látható, már körvonalazódik. Az Úrnak a napja itt van, elközelgetett. És mondd el az én népemnek, hogy az idő megrövidült.*

Ez egy kifejezés a **Róma 13:12**-ből: *Az éjszaka már majdnem elmúlt, és közeleg a nappal.* Nem lehetséges az többé, hogy halgassunk, többé késleltessünk. Mit jelent ez? Ez azt is jelenti, hogy többször előfordult korábban, hogy kihagytunk dolgokat, és az még mindig rendben volt. Úgy gondoltuk, hogy: Hát, ezt most elvétettük, majd megyünk még egyszer, körbe megyünk azon a hegyen is majd. Majd ott, ahol kihagytuk a dolgokat, majd újra kiegyenesedünk, és akkor tovább megyünk. Sajnos ezek az idők véget értek. Nincs több késleltetés, vagy halogatás!

**Efézus 5:14** azt mondja: És minden, ami napvilágra kerül, és az maga is világosság, azért mondjuk: *Ébredj fel, te alvó! Támadj fel a halálból, és Krisztus világossága ragyog rád!* **15**-ös vers: *Ezért ügyeljetek arra, hogyan éltek! Ne legyetek ostobák, hanem bölcsek!* Aki értelmes, minden lehetőséget kihasznál, mert gonosz időkben élünk. Tehát mit is jelent ez? Használjuk ki az időt addig, amíg lehet, mert jönnek a gonosz idők. Használjuk ki az időt! Mit jelent az? Ne vesztegessük az időt! Figyeljünk arra, hogy hogyan járunk! Legyünk szorgalmasak a mi Istennel való járásunkban! Váltsuk meg az időt! Tehát az elvesztett időt váltsuk ki. S mivel nem sok időnk maradt, kifutunk az időből.

Tudod, olyan sok időt vesztegettünk olyan dolgokra, aminek semmi értelme nincs, semmi értéke nincs, azok mind elvesztegetett idők. És föl kell fedeznünk végre, hogy itt az idő arra, hogy keressük az Urat. Nagyon sokan hallottatok már David Wilkinsonról, és ő írt egy könyvet - azon felül, hogy ő próféta is volt. Írt egy könyvet a Kés és kereszt címmel. És ha még nem olvastad, ajánlom, hogy olvasd el. Ő fantasztikus szolgáló volt az Assemblies of God mozgalomban. Először még egy nagyon hétköznapi, átlagos keresztény életet élt, csak úgy elvolt. Nagyon sok időn keresztül késő éjszakáig tévézett, ez volt a relaxáló, tehát a pihenő ideje, mert hát stresszesek voltak a napjai, és próbálta egy kicsit elengedni magát.

Egy gyülekezetet pásztorolt, és a pásztorlás sokszor stresszel jár együtt. Szóval, sokszor késő éjszakáig nézte a tévét, több órán keresztül. És Isten egyszer azt mondta neki: Ha megváltanád az időt, és ezt az időt azzal töltenéd, hogy rám kezdesz el várni, óriási dolgokat tennék majd meg érted - ha ezt te megteszed értem. Egy kicsit viaskodott ezzel magában, mivelhogy ez volt az ő pihenő ideje, a megnyugvásának az ideje. De mégis engedelmeskedett, és megtette, amit az Úr kért tőle. És több héten keresztül a tévénézés ideje helyett semmi mást nem tett, csak kereste az Urat, és várt az Úrra.

És Isten eljött hozzá egyszer, meglátogatta őt, ezáltal egy óriási változás történt benne. Ennek eredményeként ezrek és ezrek jöttek az Úrhoz. És Isten Szellemének egy óriási mozgalma indult el. A drogosok, a fiatalok, a teenagerek megtértek. És mindez ebből indult el, annak eredményeként, hogy ő megváltotta, kiváltotta azt az időt, amije volt, az idejét. A Biblia azt mondja: *Kicsoda megy fel az Örökkévaló hegyére, ki állhat meg előtte szent hegyén?* (**Zsoltárok 24:3-4**) *Csak az, akinek szíve és keze tiszta.* A tiszta kezek arra vonatkoznak, hogy mi hogyan bánunk egymással. Ez az egymással való bánás más emberekkel, vagyis hogy a mi testvéreinkkel hogyan viselkedünk. Tiszta-e, tiszták-e a motivációink.

S aztán a tiszta szívről beszél, ez pedig arról beszél, hogy Isten felé hogyan viszonyulunk. Tiszta szívvel vagyunk Isten dolgai felé. Tehát ez mind a motivációnkról beszél, hogy miért csináljuk azt, amit teszünk. És aztán az **Ésaiás 52:11** beszél arról, hogy: *Ne érintsetek semmi tisztátalant, gyertek ki közülük, és tisztítsátok meg magatokat, akik az Örökkévalónak szentelt edényeket viszitek.* Tehát mi ébredést akarunk, és ez fantasztikus, de kell, hogy a megtisztulásnak egy újabb szintjére kerüljünk fel. És azzal együtt áradjunk, amit Isten akar, hogy azzal áradjunk. Abba kell belépnünk, amibe Isten akarja, hogy belépjünk. Tudod, nagyon sok dologgal a múltban csak úgy elevickélhettünk, és Isten megengedte, hogy megtörténjenek dolgok az életünkben, és azt mondta: *Hadd legyen úgy!* De most már Isten megengedő akaratának ez a fajta időszaka véget ér.

Június 8-án volt egy találkozásom az Úrral. Imádkoztam, kora reggel volt. És ahogy csendességben imádkoztam, hallottam magamban ezt a szót, hogy: *Jöjj!* Úgy gondoltam magamban, hogy: Hát, ezt most csak én gondoltam? Vagy mi volt ez? És aztán újra hallottam ezt a szót: *Jöjj!* Akkor már azt mondtam magamban: Oké, Uram, mi ez? Mit akarsz? Abban a pillanatban, hogy kimondtam: Oké, mi az? – már ismét ott jártam ezen a magas hegyen, a hegy tetején. És láttam a Földnek a körvonalait, és egy kert felé jártam, egy kert irányában jártam, és a kertnek a kapuja felé vettem az irányt. És az Úr előttem járt, és nagyon gyorsan ment, alig bírtam követni.

Azt mondtam az Úrnak: Uram, miért jársz ilyen gyorsan? És rám nézett, és azt mondta: *Mert rövid az idő. Mondd el az én népemnek: Rövid az idő!* És odaértünk ehhez a kapuhoz, egy ilyen régi, ősi kapunak tűnt. Volt rajta egy nagyon régi lakat, és azt kinyitotta az Úr, és bementünk, és követtem Őt. És abban a pillanatban, ahogy átmentünk ezen a kapun, a leggyönyörűbb kertben találtam magam, ahol valaha is jártam, amit valaha is láttam az életemben. Voltak benne gyönyörű vízesések, és voltak benne olyan tavak, ahol halak voltak a tóban. És gyönyörű szép fák voltak, és olyan természeti gyönyörűségek, a fű, és mindenannyira gyönyörű volt, egyszerűen tökéletes volt minden.

Földöntúli volt – így tudom leginkább leírni. És angyalok is voltak. Angyalok voltak, és repültek, és mindenféle más lényeket is láttam. És az angyalok imádták az Urat. És mindent, amihez hozzáértek, azok is imádták az Urat. Minden imádta az Urat. A természet és minden. És mondtam az Úrnak: Hol vagyunk Uram, és mi ez a hely? És azt mondta az Úr nekem: *Ez a Paradicsom*. Azt mondta: *Az én akaratom, hogy az emberek, az én népem hozzáférjen ehhez a helyhez, és itt járjanak velem, míg mialatt a földön vannak testben.* És ezt mondta nekem: *Pál apostol beszélt erről a helyről a* ***Zsidókhoz írt levél 12****. részben. A* ***22-24****-es versig beszél arról, hogy amikor a Sionra megyünk, a Sion hegyére, ez a valóság, ez a birodalom a szellemivilág birodalma.*

És azt mondta nekem az Úr, hogy Pál folyamatosan hozzáfért ehhez a helyhez, mialatt testben a földön volt, és nagyon-nagyon sokszor jött ide, erre a helyre. És azt mondta nekem: *Hát nem az én Igém mondja, hogy az utolsó időben prófétálni fognak az én lányaim, és fiaim, és látásokat látnak, és álmokat álmodnak? Látod, a látásokban és az álmokban beléphetsz erre a helyre.* *Az akadálya annak, hogy az én népem nem lép be erre a helyre, és nem járnak velem, ez azért van, mert nem élnek velem. Nincsenek közel hozzám.* És láttam olyan gyümölcsfákat, amik nagyon gazdag, bőséges terméssel voltak tele. És láttam folyót: gyönyörű szép volt, sok szép dolgot láttam benne. Nem volt egy nagyon széles folyó, de úgy tűnt, mintha nagyon mély lenne, és nagyon sok gyümölcsfa volt körülötte. Odafordult hozzám, és azt mondta nekem: *Mondd el az én népemnek: Amikor én járhatok a te kertedben, akkor te is járhatsz az én kertemben.*

Elkezdtem ezen gondolkodni, hogy mit is mondott. Próbáltam megérteni az elmémmel, hogy mit is mondott. És azt mondta nekem, hogy: *Olyan az én népem, olyanok az enyéim, mint ami az* ***Énekek énekében*** *szerepel a* ***4.*** *rész* ***12****-es versben.* Azt mondja az **Énekek éneke 4:12**: *Elzárt kert az én jegyesem, hugocskám, bekerített forrás, lepecsételt kútfő.* És azon is elgondolkodtam, mit is mondott. És miközben ezen gondolkodtam, minden elhomályosodott, és újra ott találtam magam az otthonomban. Látod, egyszerűen olyan átfedések jönnek, amikor az egyik korszak átfedi a következőt. És a gyülekezet, az egyház meg fogja látni ezeket az átfedéseket, hogy a földi egyház, vagy gyülekezet átfedésbe kerül a mennyei egyházzal, vagy gyülekezettel.

És ahhoz, hogy Istennek a céljait megértsük ezekben az utolsó időkben, meg kell értenünk azt, hogy Neki olyan emberekre van szüksége, akik Ővele tudnak járni ebben a valóságban. A Szellem világában. De nem akármilyen keresztények ezek, hanem olyan emberek ők, akik betöltekeztek a Szent Szellemmel, szentségben járnak, és a gyümölcsök megalapozottak az életükben is. Az emberek valósan az Úrtól hallanak, amikor ezek az emberek beszélnek hozzájuk, és készek megfizetni az árat, bármi legyen is az az ár. Olyan emberek, akiket nem vesztegethetnek meg a hírnévvel, vagy az ismertséggel, vagy azzal, hogy gazdaggá válnak, vagy az emberek szemében elismertekké, és az ellenség nem nyerheti meg őket. Sem kritika, sem az emberek vádlása, vagy ilyen dolgok nem téríthetik el őket az útról, bármilyen árat hajlandók kifizetni. És sem az ellenség, sem tragédia, sem semmilyen megpróbáltatás nem térítheti le őket az útról. Mert az egyetlen vágyuk az, hogy megtegyék Isten akaratát. Más szavakkal: olyan emberek ők, akik tiszta szívűek.

Az **Énekek éneke 4.rész 12**-es verse azt mondja: *Elzárt kert az én jegyesem, hugocskám, bekerített forrás, lepecsételt kútfő.* Tehát olyan forrásról, olyan kútról beszél, ami el van kerítve, ami le van zárva. Salamon úgy írta le Isten népét, mint egy kert. Isten így lát bennünket, a mi szívünket, mint egy kertet. A mi belső emberünket. És úgy írja le, hogy mit tartalmaz ez a kert, amit láthatunk itt, a **4. rész 13-14**-es versben. Ugye a **12**-es versben azt mondja, hogy a probléma az, hogy ez a kert be van zárva, tehát le van pecsételve ez a kút, ami azt jelenti, hogy el van zárva, ami azt is jelenti, nem léphetek be a te kertedbe, és nem vethetem ott a magomat. De a **13**-as vers már azt mondja, ami az Úr akarata, vagyis hogy ez legyen a kertedben: *Gránátalma-liget virágzik; édes gyümölcsök teremnek; henna virít nárdussal együtt; ott terem nárdus és sáfrány, illatos nád és fahéj, tömjénillatú fák, mirha, és aloé, mindenféle drága fűszer illatozik benne* – szóval elkezdi ezt leírni, hogy milyen fajta, milyen típusú kertbe akar Ő belépni az életünkbe.

Itt kilenc dologról beszél. Ez a kilenc dolog: a gránátalma, henna, nárdus, sáfrány, illatos nád, fahéj, tömjénillatú fák, mirha és aloé. Kilenc gyümölcs található itt, és ezek a kilenc szellemi gyümölccsel egyeznek meg, amit a **Galata 5:22**-ben olvasunk, a Szent Szellem pedig ezeket termi meg bennünk: szeretet, öröm, békesség, türelem, szívesség, jóság, hűség, szelídség és önuralom. Nincs olyan törvény, amely ezeket elítélné. Szóval, Isten egyenesen beléd néz, beléd tekint, a bensődbe, és egy kertet keres ott benn. És abban a kertben keresi a megfelelő gyümölcsöket, amelyek a Szellem gyümölcseit jelképezik. Az **Énekek éneke 6. rész 2**. verse arról beszél, hogy: *A kertjében, mint szerelmesem, a balzsamillatú virágok kertjében a virágok között legeltessen, és liliomokat szedjen.* Hát erről a kertről beszél.

Azt mondta nekem az Úr: *Mondd el az én népemnek, ha én járhatok az ő kertjükben, ők is járhatnak az én kertemben.* A menny a szívünkben van. Isten királysága a szellemünkben van. A királyság felé a belépés, a kapu, tehát a menny kapuja bennünk van. A kerteknek – amik jó kertek – van egy illatuk, és nagyon jó illatozásúak ezek a kertek. Így van? A kerted akkor tud igazából illatozni, jó illatú akkor tudsz lenni, ha a lelkedben is rendben vannak a dolgok, jó dolgok vannak. Mert az Úr nem tud áttörni a lelkeden, ha te ezt nem nyitod meg, és nem tud belépni a te kertedbe. Mint ahogy a **12**-es versben láttuk az **Énekek énekében**, be volt zárva ez a kert. Be volt kerítve.

És azt mondta: Le volt pecsételve a kútfő. Más szóval a kútfőnek a teteje be volt torlaszolva, be volt zárva. Be volt csukva. És hogyha az Úr jön hozzánk, és nem tud belépni a mi kertünkbe, ami igazából az övé lenne, ilyenkor néha drasztikus dolgokhoz kell nyúlni az életünkbe ahhoz, hogy ezt a kertet bennünk kifejlessze, és megművelje. És ezért mondja a **16**-os vers – **Énekek éneke** **16**-os vers : *Támadj fel északi szél, jöjj el déli szél, fújjatok kertemre, hadd áradjon illata!* Tehát látod, az északi szél nagyon zord szél volt mindig. Hideget hozott, és egyáltalán nem kellemes szélnek mondható. És tudod, a valóság az, neked igazából csak az van meg, igazság szerint az a tiéd, amit a nyomás alatt is meg tudsz tartani. Tudod, sokszor Isten éppen ezért elengedi, elereszti az északi szelet ránk, tehát olyan nehézségeket, ellenséges időket, problémákat enged meg, amikor ráfúj az életünkre.

Miért? Mert valamit ki akar bennünk fejleszteni. A te kertedet fejleszteni akarja. Látod, könnyű az, hogy ne jöjj ki a sodrodból, amikor minden szépen és jól megy, minden rendben megy. Tudod, hogy mire gondolok, ugye? De amikor jön az északi szél, és felborul minden, és semmi nem úgy megy, ahogy te azt szeretnéd, vagy ahogy elképzelted, akkor van az, hogy ami igazán belül benned van, az a felszínre jön, és kijön belőled. És ami igazából nincs benned, az is a felszínre jön, és az is kijön belőled. Tudod, amikor fúj a szél, és minden rosszul megy, ami csak rosszul mehet, akkor kijössz a sodrodból, és akkor mondod magadban: á-á, ez nem jó, ennek meg kell változnia! Ennek nem jó az illata.

Nem tud az Úr belépni a kertedbe, ha be van zárva. De néha elereszti a déli szelet is, ami egy jó szél, egy meleg szél. Melegséget ad, amikor jó körülmények jönnek az életünkbe, mikor eljönnek a felfrissülésnek, a felüdülésnek a napjai. És látod, mind a kettőre szükségünk van. A nehézségekre is, amikor jönnek a zord szelek, de szükségünk van ezekre a lágy szellőkre is, amikor jönnek a kellemes dolgok. Mind a kettőre szükségünk van egységesen ahhoz, hogy kiformálódjanak belőlünk és bennünk a gyümölcsök, és illatos legyen a kertünk.

Szóval, a Szellemnek az egyik gyümölcse a hit, vagy a szó másik jelentése szerint a hűség, tehát igazából az angol szó, a faith, a faithfullness azt jelenti, hogy telve vagyunk hittel, más szóval: hűséggel. Ez azt is jelenti, hogy megmaradunk hitben Isten mellett, más szóval hűségesek maradunk Istenhez, bármilyen körülmény is jöjjön. Akármi is rosszul menjen, egyszerűen hűségesek maradunk Istenhez. Ez egy gyümölcs, ami bennünk van. És tudod, nagyon fontos, hogy ezt megértsük. Sokszor mi vagyunk, akik megkötözzük az Úr kezét az életünkben. Bezárjuk a saját kapunkat, és azt mondjuk: Nem jöhetsz be ide!

Ott jártunk az Úrral, és láttam, ahogy be volt zárva az a kapu. S az Úrnak kellett kinyitnia. Ha igazából a Szellem ajándékait előtérbe helyezzük a Szellem gyümölcseivel szemben, akkor bezárjuk ezt a kaput. Isten királysága benned van, de ez egy más dimenzióban, más birodalomban, más világban uralkodik. A Szellem világában, ami nincs sem időhöz, sem térhez kötve. És nem léteznek távolságok a szellemi világban. Te járhatsz az Ő kertjében, az Ő világában, az Ő valóságában bármikor a szellemi világban, az Ő világában. Akkor, ha Ő is járhat a te kertedben. De Ő nem járhat a kertedben egészen addig, amíg valamilyen probléma van a bűnnel, a lélek területével. Ha tisztátalan a lelked, a te kerted nincs megművelve.

Mert látod, a Szellem gyümölcsei a szellemeden keresztül a lelked által nyilvánulnak meg. Legalább is elsősorban így. A szellemünkből indulnak ki, de a mi érzelmeinken keresztül kerülnek kifejezésre. Nagyon fontos, hogy ezt megértsük. Tudod, mindenki nem lesz ott az ezeréves uralomban. Ugyanúgy, mint ahogy nem mindenki lesz Krisztus menyasszonya. Attól függetlenül, hogy ott lesz Ővele, nem mindenki, aki újjászületik, lesz része Krisztus menyasszonyának. És ugyanígy, nem mindenki, aki újjászületett, és átkerül a mennybe, nem feltétlenül lesz az ezeréves uralomban benne, és kerül le majd ide a földre, az új Jeruzsálembe, hiszen Isten nem fogja kiüríteni a mennyet, és nem fog mindenkit ide letelepíteni. Hanem csak bizonyos embereknek lesz meg ez a privilégiuma, ez a kiváltsága.

Azoknak, akiknek Isten megadja azt kiváltságot, hogy építkezzenek, és az ezeréves uralomban egy új Jeruzsálemet építsenek. Azok lesznek, akik majd itt, ezen a földön Paradicsomot „csinálnak” a földből az ezeréves uralom alatt, azok lesznek, akiknek a szívük már most is a Paradicsomban van. Áldottak a tiszta szívűek. **Máté 5:8**: *Boldogok és áldottak a tiszta szívűek, mert ők meglátják Istent*. Látod, akik a mennybe kerülnek, nem mindenki látja meg Istent. Megláthatják Jézus Krisztust, de nem mindenki látja Istent. Sokan korlátozva lesznek a Paradicsom területére, és a szent városba nem lépnek be. Mert tudod, a Paradicsom olyan, mint a mennynek a külső pitvara. Mint ahogy Jézus azt mondta a kereszten a latornak, ő nem a szent városba kerül be, azt mondta: *Még ma velem leszel a Paradicsomban*. Biztonságban leszel, a mennyben leszel, de csak a Paradicsomban leszel.

Tudod, a külső pitvar egy óriási területen helyezkedett el, és a szent sátornak az volt a legnagyobb területe. Nagyon sok ember van ott, és ott volt az égő áldozat helye, ott volt, ahol a munkálatok folytak. Ahol a megmosás volt, a megtisztulás helye. És elérhették a külső pitvart mindazok az emberek, akik megtértek, vagy megváltást kaptak. És látod, a keresztények nagy többsége ezen a helyen van. A szent hely már sokkal kisebb volt, és kevesebb keresztény jutott be erre a helyre, vagy jut be erre a helyre. És itt volt a kenet, itt volt a gyertyatartó. Akik már a Szent Szellemmel betöltekeztek, és itt volt a szent kenyerek asztala, ezen a szent helyen. És ez a gyertyatartó, amiben gyertyát gyújtottak, ez a világ világosságát jelképezi, ami világít a világ számára. Akik már kijelentést kaptak Őróla.

Nagyon sok, a pünkösdön átment keresztény, akik megkeresztelkedtek Szent Szellemmel, ezen a helyen élnek, a szent helyen. De kevesek azok, akik Isten manifesztált, megjelent, megjelenített jelenlétében élnek a Szentek Szentjében. A Szentek Szentje a legmesszebb levő helyen van, ahol már nem csak a szent kenyerek asztala volt, és a gyertyatartó, hanem az a hely, ahol a pap az illatáldozatot végezte. Azok a keresztények, akiknek az imaéletük kifejlődik. Ez olyan, mintha oltárt készítenének, ami illatos füst oltára. És elkezdenek egy olyan életet élni Istennel, amikor közösségben vannak Ővele. És akkor megnyílik számukra egy következő szint, ami a mindeneknek a szent helye, a szentek szentje. Isten megnyilvánult, vagy kinyilvánított jelenléte, ahol a sekina dicsőség lakozott.

És ez a Mindenható árnyékának a helye, a titkos hely. Ott, a trónjánál, amikor ott vagyunk Vele közösségben. Isten meg akarja nekünk mutatni az Ő királyságát. Be akarja mutatni az Ő egész királyságát. Végig akar bennünket vezetni az Ő királyságán. És látta ezt János, amikor az Úr napján elvitetett szellemben. S nagyon sokszor meglátogatta ezt a helyet Pál is, és ott volt Énok. És nagyon sokan az Úr szolgái közül ott jártak az Úrral, ezen a helyen. De látod, nem az ajándékok visznek téged erre a helyre, hanem a gyümölcsök. Amikor Ő tud járni a te kertedben, akkor te is tudsz járni az Ő kertjében.

Azt mondja a Biblia: Megismeritek őket. Hogyan? A gyümölcseikről. Tudod, Jézus azt mondja a **Máté evangéliuma 7. rész 21-23**-ban: *Nem mindenki fog bemenni Isten királyságába, aki azt mondja nekem: Uram, Uram. Csak az megy be, aki megteszi amit mennyei Atyám akar. Sokan mondják majd nekem azon a napon: Uram, Uram. Hát nem a Te nevedben prófétáltunk? Hát nem a Te nevedben űztük ki a gonosz szellemeket? Nem a Te nevedben tettünk sok csodát? Akkor világosan megmondom nekik: Semmi közötök hozzám, sohasem ismertelek titeket. Menjetek el tőlem, ti törvényszegők!*

Tehát van egy görög szó, ami erre a megismerésre vonatkozik, és ez szó szerint az intimitásra vonatkozik. Más szóval: Soha nem jártál velem intim, bensőséges kapcsolatban. Soha nem engedtél be a kertedbe. Mert a kertedben olyan dolgok voltak, amiben én nem járhatok. Tudod, a Biblia elmondja nekünk, hogy a szíved állapota határozza meg, hogy milyen szinten, milyen állapotban, milyen helyen vagy. Ezékiel próféta látott egy olyan templomot, amely még nem volt megépítve. És ez egy szellemi templom volt. És elmondja nekünk nagyon világosan az **Ezékiel 44:10**-ben: azok a léviták, akik hűtlenül elhagytak, amikor Izrael a bálványait követte, eltávolodtak tőlem, viseljék gonoszságuk következményeit.

Legyenek a templom udvarában, a kapuk őrzői, szolgáljanak a templom körüli tennivalókkal. Ők vágják le az áldozati állatokat, amikor az emberek égő áldozatot, vagy véres áldozatot akarnak bemutatni. Álljanak rendelkezésre, és segítsenek az embereknek. De nem jöhetnek hozzám közel. És aztán a papok fogják majd végezni azt a szolgálatot, akik közel jöhetnek hozzám. De a léviták nem léphettek be a legszentebb helyre, a Szentek Szentélyébe. Tehát azt mondja: Viseljék tetteik szégyenét és büntetését, de a templom körüli tennivalókat mégis rájuk bízom. Azokat a feladatokat ők végezzék.

Tehát olyan emberekről beszélek, akik azt mondják, hogy: Uram, hát nem a Te nevedben prófétáltunk? Nem a Te nevedben csináltuk ezt, vagy azt, vagy amazt? De Jézus majd azt mondja nekik: *Soha nem jártam veletek intim kapcsolatban. Soha nem mentem be a kertetekbe.* És azt mondja tovább, hogy: Van egy másik fajta embercsoport – **Ezékiel 44:15** : *a lévita papok leszármazottjai azonban hűségesek maradtak hozzám. Ellátták a templomban a papi szolgálatot akkor is, amikor egész Izrael elfordult tőlem. Ezért ők közel jöhetnek hozzám, hogy papi szolgálatot végezzenek előttem, és bemutassák az áldozatokat, az állatok kövér részét és a vért. Ők lépjenek be a templom épületébe, ők járulhatnak asztalomhoz, hogy szolgáljanak nekem. Ők nekem szolgáljanak.*

Tehát ők fogják majd megtanítani az embereket – **23**-as vers: *A papok tanítsák népemet a szent és közönséges, valamint a tiszta és tisztátalan közötti különbségre.* Látod, azt mondta az Úr nekem: Mondd el az én népemnek: *amikor én járhatok az ő kertjükben, meglátom a Szellem gyümölcseit az életükben kifejlődni, akkor ők is jöhetnek, és járhatnak az én kertemben, és beléphetnek a Szellemnek ebbe a valóságába, ebbe a világába. És beléphetnek, és járhatnak benne, és láthatnak engem. És ők mozdulhatnak, és járhatnak a Szellemnek ebben a világában.*

Imádkozzunk most. Istenem, köszönjük Neked ma, hogy a Te Igéd igaz. És köszönöm, Uram, hogy a Te szavad, a Te Igéd meg fogja ragadni a Te népedet ma, hogy elkezdjék megérteni ezeket a dolgokat. Segíts nekik, hogy ezt a gyümölcsöt az életükben megteremhessék, hogy kifejleszthessék, hogy az ő karakterük, a jellemük, a tulajdonságuk megtisztuljon, és az ő szívük tisztává váljon. És, hogy ez a gyümölcs kifejlődjön, megteremjen bennük, és megnyilvánuljon az ő lelkükön keresztül. Uram, mint ahogy Te mondtad, ha Te járhatsz a mi kertünkben, mi is járhatunk a Te kertedben. És beléphetünk ebbe a világba, és közösségben lehetünk Veled. Atyám, imádkozom, hogy adj nekünk megértést, adj nekünk világosságot ebben a témában, hogy pontosan tudjuk, hogyan járhatunk ezekben a dolgokban Jézus nevében. Ámen!

Fordította: Gégény Éva